《奉题中宪大夫崇庆刺史常公殉节录后》
清代·吴省钦

涔涔雅雨带黎风，锁院当年报警同。芒射旄头横岭上，魂乘鹤背返辽东。

鸣琴跌宕传儒治，膏刃仓皇作鬼雄。为道遗孤今绾绶，畿南治最继昭忠。

作者简介：（1730—1803）江苏南汇人，字冲之，号白华。生于雍正七年十二月间。乾隆二十八年进士，授编修，历四川、湖北、浙江学政，官至左都御史。嘉庆间以荐王昙，谓其能作掌心雷可制服川楚教军，坐诞妄夺职。有《白华初稿》。